recursal/SuperWikiNEXT-32B huggingface dataset:
**Փոքրիկ Էյնշտեյն գիտության թանգարան**, գիտության ինտերակտիվ թանգարան Երևանում, որտեղ ներկայացված է էլեկտրականության, մագնիսականության, օպտիկայի, ֆիզիկայի, մեխանիկայի և բնագիտական այլ ոլորտներին առնչվող շուրջ 25 ցուցանմուշ։

Պատմություն
-----------

Թանգարանը բացվել է 2016 թվականին։ Նախքան բացվելը համահիմնադիրների խումբը կազմակերպել է ինտերակտիվ շոու ծրագրեր, հիմնել է գիտական կենտրոններ, որտեղ երեխաները խաղերի և գիտափորձերի միջոցով կարողացել են ծանոթանալ տարատեսակ գիտական փաստերին, թողարկել են հայալեզու գիտական հավաքածուներ։ Թանգարանը նախատեսված է 7 տարեկանից բարձր երեխաների և մեծահասակների համար։

Ցուցանմուշներ
-------------

Թանգարանում ներկայացված են մոտ 25 ցուցանմուշներ՝ էլեկտրականության, մագնետիզմի, օպտիկայի, մեխանիկայի, ֆիզիկայի և այլ բնագավառներից։ Ցուցանմուշները բերվել են Ռուսաստանից և Չինաստանից։ Թանգարանում ներկայացված բոլոր նմուշներն ունեն պրակտիկ կիրառություն և՛ առօրյա կյանքում, և՛ գիտության մեջ, ցուցանմուշները նախատեսված են, որպեսզի երեխաները, տարատեսակ ֆիզիկական երևույթներին ծանոթանալիս, դրանց ձեռք տան։ «Արքիմեդի լծակի» միջոցով թանգարանում կարելի է բարձրացնել 32 կիլոգրամանոց գունդը։

* 
* 
* 
* 
*

Աշխատանքային ժամեր
------------------

* Երկուշաբի-ուրբաթ՝ 13:00-20:00
* Շաբաթ, կիրակի՝ 12:00-21:00

Ծանոթագրություններ
------------------

1. ↑  Mediamax. "«Փոքրիկ Էյնշտեյն»՝ բիզնես, գիտություն եւ հաճելի ժամանց". *Banks.am*. Retrieved 2017 թ․ հունիսի 21.
2. ↑  "Երևանում բացվել է տարածաշրջանում բացառիկ «Փոքրիկ Էյնշտեյն» գիտության մանկական թանգարանը". *newsarmenia.am*. Retrieved 2017 թ․ հունիսի 21.
3. ↑  cultural. "«ՓՈՔՐԻԿ ԷՅՆՇՏԵՅՆ»․ ԹԱՆԳԱՐԱՆ, ՈՐՏԵՂ ՑՈՒՑԱՆՄՈՒՇՆԵՐԻՆ ԴԻՊՉԵԼԸ ՊԱՐՏԱԴԻՐ ՊԱՅՄԱՆ Է". *cultural.am*. Արխիվացված է the original 2017 թ․ հունիսի 22-ին. Retrieved 2017 թ․ հունիսի 21.
4. ↑  "Բացվել է երեխաների համար նախատեսված Գիտության թանգարանը". *mediamax.am* (in անգլերեն). Retrieved 2017 թ․ հունիսի 21.

Արտաքին հղումներ
----------------

* «Փոքրիկ Էյնշտեյն»․ թանգարանը՝ գիտափորձերի համար
***Քաղաքագիտական հետազոտությունների եվրոպական հանդես*** (ՔՀԵՀ) (անգլ.՝ The European Journal of Political Research (EJPR)), եվրոպական քաղաքագիտության խոշորագույն գիտական հանդեսը, որը լույս է տեսնում Քաղաքագիտական հետազոտությունների եվրոպական կոնսորցիումի (ՔՀԵԿ) (en) հովանավորությամբ։ Քաղաքագիտության ամենահեղինակավոր հանդեսներից է և ՔՀԵԿ-ի առաջին հանդեսը։

Հանդեսը մասնագիտացված է քաղաքագիտությունում քանակական և որակական մեթոդների օգտագործմամբ տեսական և համեմատական հեռանկարները լուսաբանող հոդվածների վրա։ Բոլոր հոդվածները ենթարկվում են անանուն գրաքննության։ Այժմ հանդեսի խմբագիրներն են Կլաուդիո Ռադաելլին (Էքսեթերի համալսարան) և Իոաննիս Պապադոպուլոսը (Լոզաննայի համալսարան)։

Վարկանիշ
--------

Citation Reports հանդեսի համաձայն, 2015 թվականին Քաղաքագիտական հետազոտությունների եվրոպական հանդեսի ազդեցության գործակիցը կազմել է 2,525 միավոր, որի շնորհիվ ՔՀԵՀ-ն «Քաղաքագիտություն» բաժնի 163 հանդեսներից զբաղեցնում է 9-րդ հորիզոնականը։ SCImago հանդեսի որակավորմամբ 2008 և 2014 թվականներին ՔՀԵՀ-ն «Հասարակագիտություն և քաղաքագիտություն» բաժնում զբաղեցրել է 48-րդ և 26-րդ տեղերը համապատասխանաբար։

Ծանոթագրություններ
------------------

1. ↑  "European Consortium for Political Research". Արխիվացված է the original 2016 թ․ սեպտեմբերի 13-ին. Retrieved 2019 թ․ հուլիսի 14.
2. ↑  "European Consortium for Political Research - Publications". Արխիվացված է the original 2016 թ․ սեպտեմբերի 16-ին. Retrieved 2019 թ․ հուլիսի 14.
3. ↑  "Centre for European Governance (CEG) | Centre for European Governance | University of Exeter".
4. ↑  "Journals Ranked by Impact: Political Science". *2015 Journal Citation Reports*. Web of Science (Social Sciences ed.). Thomson Reuters. 2016.
Անվան այլ կիրառումների համար տե՛ս՝ Քաշաթաղ (այլ կիրառումներ)

**Քաշաթաղի երկրագիտական թանգարան**, թանգարանային հաստատություն Արցախի Հանրապետության Քաշաթաղի շրջանում։

Պատմություն
-----------

Արցախի Քաշաթաղի շրջանի երկրագիտական թանգարանը հիմնադրվել է 1996 թվականի մայիսի 18-ին՝ թանգարանների միջազգային օրը։ Թանգարանում ներկայացված են Արցախի Հանրապետության Քաշաթաղի շրջանի տարածքում 1995 թվականից հետո իրականացված հնագիտական պեղումների ընթացքում հայտնաբերված, հնությունները, որոնք լուսաբանում են Արաքս և Ակարի գետերի հովտում գտնվող Ղարաբաղի այս մասի մշակույթի զարգացման պատմությունը։ Ուշագրավ են Կերեն բնակավայրի պեղումների ժամանակ ձեռք բերված փաստերը, որտեղ հայտնաբերվել են մ.թ.ա 9-5-րդ դարերի նյութական մշակույթի առարկաներ։ Արցախի յուրահատուկ կավին զուգահեռ թանգարանում ցուցադրվում են այս տարածաշրջանում հայտնաբերված գեղեցիկ և նրբագեղ մարդակերպ անոթներ, որոնք ապացուցում են տեղի բնակչության կրթվածության բարձր մակարդակը։ Նույն ժամանակաշրջանի գերեզմանաթմբերում գտնված կիսաթանկարժեք քարից պատրաստված կանացի յուրահատուկ զարդերը համարվում են այդ թանգարանի գրավչությունը։ Թանգարանն ունի մոտ 3400 ցուցանմուշ, այդ թվում՝ պատմագրական, հնագիտական և ազգագրական նյութ, հին հայկական գորգեր, դրամներ։

Հասցե
-----

Պատկերասրահը գտնվում է Արցախի Քաշաթաղի շրջանի Միր փողոցի 19 հասցեում։

Ծանոթագրություններ
------------------

1. ↑  "Քաշաթաղի պետական հնագիտական թանգարան - HelpMe.am". *helpme.am*. Արխիվացված է the original 2019 թ․ հունիսի 30-ին. Retrieved 2019 թ․ հունիսի 30. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  "Քաշաթաղի պետական հնագիտական թանգարան". *armenia* (in ռուսերեն). Retrieved 2019 թ․ հունիսի 30.
**Օննի Օկկոնեն** (օգոստոսի 20, 1886(1886-08-20), Korpiselkä, Ֆինլանդիա - մայիսի 18, 1962(1962-05-18), Հելսինկի, Ֆինլանդիա), ֆին արվեստագետ, արվեստի պատմաբան, արվեսագիտության դոկտոր, ակադեմիկոս, Հելսինկիի համալսարանի պրոֆեսոր։

Կենսագրություն
--------------

Ծնվել է Հյուսիսային լադոգայում։ 1914 թվականին արվեստագիտության ոլորտում ստացել է փիլիսոփայության դոկտորի աստիճան։ 1927 թվականին նշանակվել է Հելսինկիի համալսարանի արվեստի պատմության պրոֆեսոր և այս պաշտոնում մնացել է մինչև 1945 թվականը։

1956 թվականին Օննի Օկկոնենը ճամփորդել է Չինաստան, որտեղ հավաքել է Չինաստանի պատմության տարբեր դարաշրջանների տպավորիչ հավաքածու։

Օննի Օկկոնենի հետազոտությունների հիմնական ուղղությունն էր Ֆինլանդիայի արվեստը և իտալական վերածննդի դարաշրջանի կերպարվեստը։

Օննի Օկկոնենը 1923-30-ականների ֆիննական մշակույթի և արվեստի ամենանշանավոր դեմքերից է։ Նա մի շարք հայտնի գիտական գրքեր է գրել համաշխարհային մշակույթի և արվեստի մասին։ Օննի Օկկոնենը մեծապես նպաստել է, որ անկախ Ֆինլանդիան կարողանա գտնել իր տեղը համաեվրոպական մշակութային տարածքում։

Նրա հիմնական գործերից են Ֆիննական արվեստի պատմության ուսումնասիրություն *«Suomen taiteen historia»* (1945) աշխատությունը, որն անգլերենով թարգմանվել է 1946 թվականին, ինչպես նաև Վյայնյո Աալտոնենի, Յուհո Ռիսսանենի և Ակսելի Գալլեն-Կալլելայի մասին մենագրությունները։

Օննի Օկկոնեն արվեստին վերաբերվող թեմաների շրջանակում ակտիվ համագործակցել է *Uusi Suomi* թերթի հետ։

1962 և 1974 թվականններին նախկին արվեստի պրոֆեսոր Օննի Օկկոնեն Յոենսուու քաղաքի գեղարվեստի թանգարանին նվիրեց իր հարուստ արվեստի հավաքածուն։

Օննի Օկկոնեն եղել է նաև ֆանտաստիկ ոճի գրող և նկարիչ

1937-ից 1942 թվականներին ղեկավարել է *Կալեվալայի հասարակության* աշխատանքները։ 1948-1956 թվականներին եղել է Ֆինլանդիայի ակադեմիայի անդամ։

Թաղված է Հելսինկիի Հիետանիեմիի գերեզմանոցում։

Ծանոթագրություններ
------------------

1. 1 2 3 4
2. 1 2 3 4
3. 1 2  Artists of the World Online, Allgemeines Künstlerlexikon Online, AKL Online (գերմ.) / Hrsg.: A. Beyer, B. Savoy — B: K. G. Saur Verlag, Verlag Walter de Gruyter, 2009. — ISSN 2750-6088 — doi:10.1515/AKL
4. 1 2 3 4 5 6  Kansallisbiografia (фин.) / M. Klinge — Suomalaisen Kirjallisuuden Seura, Suomen Historiallinen Seura. — ISSN 1799-4349
5. ↑  375 гуманитариев. Гуманитарный факультет Хельсинкского университета
6. ↑  "History of the Kalevala Society". Արխիվացված է the original 2016 թ․ հունիսի 4-ին. Retrieved 2020 թ․ մարտի 21. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Биография(ֆին.)

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ նորվեգական |
|  |
| 

|  Չափորոշչային վերահսկողություն |
| --- |
|  |
| GND: 123884411 · ISNI: 0000000118280758 · LCCN: nr95043905 · NKC: xx0086791 · NTA: 108357775 · NUKAT: n2006131087 · SUDOC: 079068995 · VIAF: 121959021 · WorldCat VIAF: 121959021 |

 |

 |
2018 Honda Clarity Fuel Cell
**Honda Clarity** (ռուս.՝ Honda Clarity), Հոնդա ընկերության ավտոմեքենա։ Արտադրվում է 2008 թվականից։ Ճապոնիայում այդ էլեկտրամոբիլը վառելիքի ջրածնային տարրերով կարող են գնել 2016 թվականի մարտից, իսկ Ամերիկայի Կալիֆոռնիա նահանգում` 2016 թվականի դեկտեմբերից։ 2018 թվականին ԱՄՆ-ում վաճառված ավելի քան 2.330 էլեկտրոմոբիլի վառելիքի տարրերից 624-ը եղել է «Honda Clarity Fuel Cell»: 2021 թվականի կեսերին թողարկվել է 1900 ավտոմեքենա, որի արդյունքում «FCX Clarity» ծրագիրը սառեցվեց։

Տեխնիկական բնութագրեր
---------------------

«Clarity Fuel Cell»-ը սլանում է 0-ից մինչև 100 կմ/ժ 9.0 վայրկյանում, ունի շարժման պաշար «NEDC»-ի վերսիայով` 650 կմ, կտրուկ պահին` 300 նանոմետր։ Մաքսիմալ արագությունը` 165 կմ/ժ։

2021 թվականի Honda Clarity-ն միավորում է երկու էլեկտրական շարժիչների, 4 մխոցանի բենզինային շարժիչի և լիթիում-իոնային մարտկոցների հզորությունը՝ արտադրելով 212 ձիաուժ։ Մեքենան ունի կոկիկ դասավորված վահանակ, որը պարունակում է մի շարք հեշտությամբ հասանելի գործառույթներ, ինչպիսիք են 8 դյույմանոց սենսորային էկրան, Android Auto, Apple CarPlay, երկու USB պորտ, Bluetooth, 8 բարձրախոսով ստերեո համակարգ, HD ռադիո և արբանյակային ռադիո։ .

Ծանոթագրություններ
------------------

1. ↑  "Hydrogen Fuel Cell Car Sales In U.S. Just 2,300 In 2018". Արխիվացված from the original on 2021 թ․ հուլիսի 31. Retrieved 2021 թ․ սեպտեմբերի 12.
2. ↑  "Rückschlag für die Brennstoffzelle? Ein Nachruf auf den Honda FCX Clarity". Արխիվացված from the original on 2021 թ․ հոկտեմբերի 7. Retrieved 2021 թ․ սեպտեմբերի 12.
3. ↑  "So gut fährt Hondas Brennstoffzellen-Auto". Արխիվացված from the original on 2021 թ․ սեպտեմբերի 12. Retrieved 2021 թ․ սեպտեմբերի 12.
4. ↑  "Why the 2021 Honda Clarity Should Be on Your Shortlist". Retrieved 2021 թ․ հոկտեմբերի 11.
**Օմեր Ասան** (թուրքերեն՝ Ömer Asan, մայիսի 28, 1961(1961-05-28), Տրապիզոն, Թուրքիա), հունական ծագմամբ թուրք գրող, ազգագրագետ և լեզվաբան։

Կենսագրություն
--------------

Օմեր Ասանը ծնվել է 1961 թվականի մայիսի 28-ին Տրապիզոնում։ Թուրքիայում և Հունաստանում առավել հայտնի է դարձել իր «Պոնտոսի մշակույթ» գրքով, որտեղ նա գրում է, որ ժամանակակից Թուրքիայում կա Պոնտոսի մարզ, որը մեծ մասամբ բնակեցված է մուսուլմաններով։ Վերջիններս հունախոսներ են (հատկապես պոնտական բարբառով)։ Նա իր գրքում նկարագրել է նրանց կենցաղը և մշակույթը։

2010 թվականի նոյեմբերի 8-ին Լ.Սավվիդային տված հարցազրույցի ժամանակ Օմեր Ասան Աթենքում նշել է. «Այն հանգամանքը, որ մեր ընտանիքում մենք խոսել ենք պոնտիերեն (հունարեն), առաջին կարևոր նախապայմանն էր։ Այդ հանգամանքից և հետաքրքրասիրությունից էլ սկսվեց ամեն ինչ։ Եվ այդ հետաքրքրասիրությունը ինձ բերեց Հունաստան։ Այն հարցը թե ո՞վ եմ ես, ստիպեց ինձ գրել այս գիրքը։ Ո՞վ եմ ես, որտեղի՞ց եմ ես, ու՞ր եմ ես գնում։ Հարցը վերաբերում էր ոչ միայն ինձ։ Խնդիրը նրանում էր, որ մենք տարբերվում էինք մեզ շրջապատող մարդկանցից։ Լեզուն, մտածելակերպը, վարքագիծը, երգերը, պարերը, սնունդը տարբեր էին։ Խնդիրը քաղաքակրթության տարբերության մեջ էր։ Ես սկսեցի իմ ինքնության փնտրումը ելնելով այն հանգամանքից, որ այն լեզուն, որով խոսում էին իմ նախնիները թուրքերեն չէր»։

80-ական թվականներին Օմեր Ասանը հետապնդվել է իր ձախ հայացքների համար։ 2002 թվականին Օմեր Ասանը կանգնել է դատարանի առջև՝ մեղադրվելով այն բանի մեջ, որ իր գիրքը համարվում է «գրավոր պրոպագանա, որը միտված է Թուրքիայի բաժանմանը»։

Սակայն հետագայում Օմեր Ասանը ստացել է Իփեկչիի մրցանակ՝ «հույն-թուրքական ընկերության զարգացման համար»։

Ծանոթագրություններ
------------------

1. ↑  Μια συνέντευξη του Ömer Asan στη Λένα Σαββίδου. « Πόντος και Αριστερά
2. ↑  "Συνέντευξη του Ομέρ Ασάν". Արխիվացված է the original 2007 թ․ սեպտեմբերի 27-ին. Retrieved 2017 թ․ նոյեմբերի 15. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  "Για τη δίκη του Ομέρ Ασάν". Արխիվացված է the original 2013 թ․ հունվարի 24-ին. Retrieved 2017 թ․ նոյեմբերի 15. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  "Σύγχρονα τραγούδια του Πόντου". Արխիվացված է the original 2005 թ․ հունիսի 11-ին. Retrieved 2017 թ․ նոյեմբերի 15. `{{cite web}}`: Unknown parameter `|dead-url=` ignored (`|url-status=` suggested) (help)
5. ↑  "Το βιβλίο Pontos Kültürü". Արխիվացված է the original 2011 թ․ մայիսի 26-ին. Retrieved 2017 թ․ նոյեմբերի 15. `{{cite web}}`: Unknown parameter `|dead-url=` ignored (`|url-status=` suggested) (help)

Գրականություն
-------------

* Ομέρ Ασάν, *Ο Πολιτισμός του Πόντου*, Εκδόσεις Αδελφοί Κυριακίδη, 1998

Արտաքին հղումներ
----------------

* Գրողի պաշտոնական կայք էջ (թուրքերեն)

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BNF: 16240507z · GND: 132201402 · ISNI: 000000008110344X · LCCN: n97906094 · NLG: 80703 · VIAF: 30692001 · WorldCat VIAF: 30692001 |

 |

 |
**Hrvatska elektroprivreda** (*HEP Group*) ընկերություն, Խորվաթիայի ազգային էներգետիկ ընկերություն է, որը մեկ դարից ավելի զբաղվում է էլեկտրաէներգիայի արտադրությամբ, հաղորդմամբ և բաշխմամբ, իսկ վերջին մի քանի տասնամյակների ընթացքում ջերմամատակարարմամբ և գազի բաշխմամբ։ *HEP Group*-ը կազմակերպված է որպես հոլդինգային ընկերություն` մի շարք դուստր ձեռնարկությունների հետ։

Պատմություն
-----------

*HEP*-ը պնդում է, որ հանդիսանում է այլընտրանքային ընթացքով էներգիա արտադրող ամենահին էլեկտրական ընկերությունը, որի հիմնադրումը գնում է ետ` 1895 թվականը, երբ կառուցվել է առաջին եվրոպական Յարուգայի հիդրոէլեկտրակայանը, Նիագարա ջրվեժի Ադամսի էլեկտրակայանից ընդամենը երեք օր անց։

Կառուցվածք
----------

*HEP Group*-ի հիմնական ընկերությունը *HEP d.d.*-ն է, որն իրականացնում է *HEP Group*-ի կորպորատիվ կառավարման գործառույթը։

Արտադրությունը հանձնվում է երկու դուստր ձեռնարկություններին` *HEP Proizvodnja d.o.o.*-ին, որը զբաղվում է արտադրական ձեռնարկությունների մեծամասնությամբ, և *TE Plomin d.o.o.*-ին, որը համամասնորեն պատկանում է *HEP*-ին և RWE Power-ին և գործարկում է Պլոմինի ջերմաէլեկտրակայանը։ *HEP*-ընաև Սլովենիայի Կրիշկոյի ատոմային էլեկտրակայանի 50% բաժնեմասի սեփականատերն է։

*HEP Operator prijenosnog sustava d.o.o. (HEP OPS; English: HEP Transmission System Operator) and HEP Operator distribucijskog sustava d.o.o. (HEP ODS, English: HEP Distribution System Operator)* համապատասխանաբար, խորվաթական շուկայի մասնակիցների կարիքների համար էլեկտրաէներգիայի փոխանցման և բաշխման հանրային ծառայությունների մատակարարներ են։

HEP ODS-ը նաև պատասխանատու է սպառողներին մատակարարվող սակագների համար, իսկ միևնույն ժամանակ իրավասու հաճախորդների (արդյունաբերությունը և բիզնեսը) մատակարարումը ընկնում է *HEP Opskrba d.o.o*-ի իրավասության ներքո։

Այլ բիզնես գործունեությունները ներառում են` տեղական ջեռուցում (*HEP Toplinarstvo doo*), գազի բաշխում (*HEP Plin doo*), էներգաարդյունավետություն (*HEP ESCO doo*), շրջակա միջավայրի պահպանում, թափոնների կառավարում (*APO doo*), վերականգնվող էներգիայի աղբյուրներ (*HEP Obnovljivi izvori energije doo*), կրթություն և վերապատրաստում (*HEP Nastavno-obrazovni centar*) և ժամանց ու հանգիստ (*HEP Odmor i rekreacija doo*):

Տես նաև
-------

|  |
| --- |
| 
  **Խորվաթիա**   **Էներգետիկա**
 |

* Էլեկտրաոներգիայի օպերատորների փոխանցման համակարգի եվրոպական ցանց

Ծանոթագրություններ
------------------

1. 1 2   — Compagnie Française d'Assurance pour le Commerce Extérieur, 2019.
2. ↑  "Արխիվացված պատճենը". Արխիվացված է the original 2016 թ․ հունիսի 18-ին. Retrieved 2019 թ․ մարտի 24.
3. ↑  "Արխիվացված պատճենը". Արխիվացված է the original 2016 թ․ ապրիլի 8-ին. Retrieved 2019 թ․ մարտի 24.
4. 1 2 3  "Արխիվացված պատճենը". Արխիվացված է the original 2016 թ․ հունիսի 18-ին. Retrieved 2019 թ․ մարտի 24.

Արտաքին հղումներ
----------------

* Company website Archived 2016-06-20 at the Wayback Machine.
**Օկինավա** (ճապ.՝ 沖縄本島), Ճապոնական Ռյուկյու կղզեխմբի ամենամեծ կղզին, տեղակայված Կյուսյու և Թայվան կղզիների մեջտեղում։ Կղզու մակերեսը 1207 կմ² է։ Համարվում է Օկինավայի պրեֆեկտուրայի ամենամեծ կղզին։ Գլխավոր քաղաքը Նահան է (314 067 մարդ)։ Նահայից մայրուղին տանում է Սյուրի՝ հին թագավորների նստավայրը։

Պատմություն
-----------

Միջին դարերում Օկինավայում գոյություն ուներ Ռյուկյու թագավորությունը, որը սկսվեց ենթարկվել ճապոնացիներին 1879 թվականին։ Կղզու ամբողջ մակերեսով տարածված են «գուսուկու» ամրոցների ավերակները, որոնք համարվում են Համաշխարհային ժառանգության հուշարձանները։ 

1945 թվականի ապրիլ-հունիս ամիսներին Օկինավայի համար կռվում այն գրավվեց ամերիկյան զորքերի կողմից։ Կղզում ստեղծվել էր ամերիկյան ռազմական բազա, որը համարվում էր գլխավոր ռազմավարական օբյեկտը և վերահսկում էր բոլոր մոտուցումները Ճապոնիային։ Պատերազմից հետո կղզին գտնվում էր ամերիկյան ղեկավարության տակ մինչև 1972 թվականը։ 1972 թվականին Օկինավայում տեղակայվում են ամերիկյան զորքերը, հատկապես Kadena ավիաբազայում, տարածքի մոտ 18%-ում։ ԱՄՆ-ի զինված ուժերի առկայությունը Ճապոնիայի բնակիչների մոտ դժգոհություններ առաջացրեց, որոնք ուժեղացան հատկապես ամերիկացի զինվորների կողմից 12 տարեկան աղջկան բռնաբարելուց հետո (1995 թ)։

Օկինավան օկինավա-տե մարտարվեստի հայրենիքն է, որը սկիզբ է հանդիսացել կարատեի շատ ուղղությունների համար։

Հայտնի Օկինավացիներ
-------------------

1. Մացումուրա Սոկոն, մարտարվեստների վարպետ, օկինավական կարատեի հիմնադիրներից մեկը։
2. Ֆունակոսի Գիտին, մարտարվեստի վարպետ, Սետոկան ուղղության հիմնադիրը։
3. Չոջուն Միյագի, մարտարվեստի վարպետ, Գոձյու-րյու ուղղության հիմնադիրը։
4. Գաքտ, երգիչ, երաժիշտ, դերասան։
5. Ամուրո Նամիե (ծնվ. 1977 թ սեպտեմբերի 20), հայտնի ճապոնական փոփ և հիփ-հոփ ժանրերի աստղ։

Հետաքրքիր փաստեր
----------------

Օկինավա-ռեկորդակիր երկար ապրողների քանակով։ Տղամարդկանց միջին տարիքը այստեղ 88 տարեկանն է, իսկ կանանցը՝ 92 տարեկան. 10-15 տարի ավել, քան մնացած ճապոնացիներինը։

Տեղական հոգիներից մեկը՝ կիձիմունա (キジムナー), հանդիպում է ճանապարհային նշանների վրա, նախատեսված տուրիստների համար։

Պատկերասրահ
-----------

* Գուսուկուի պատերից մեկըԳուսուկուի պատերից մեկը
* Կուժ Օկինավյան ազգային ոճովԿուժ Օկինավյան ազգային ոճով
* Վերկանգնված թագավորական պալատ ՍյուրիումՎերկանգնված թագավորական պալատ Սյուրիում
* Ցլերի կռվի համար ասպարեզՑլերի կռվի համար ասպարեզ
* Օկինավյան ավանդական տունՕկինավյան ավանդական տուն
* Գուսուկուի ավերակներից մեկըԳուսուկուի ավերակներից մեկը

Ծանոթագրություններ
------------------

1. ↑   — Geospatial Information Authority of Japan. — P. 83.
2. ↑  "Արխիվացված պատճենը". Արխիվացված է the original 2008 թ․ փետրվարի 18-ին. Retrieved 2015 թ․ հոկտեմբերի 10. `{{cite web}}`: Unknown parameter `|dead-url=` ignored (`|url-status=` suggested) (help)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա · Բրոքհաուսի և Եփրոնի · Մեծ կատալոնական · Մեծ սովետական (1 հրտ.) · Նոր |
|  |
| Չափորոշչային վերահսկողություն | GND: 4247457-7 · LCCN: sh85094463 |

 |
**Process Lasso**, փակ ներքին կոդով, անվճար ծրագիր, որը աշխատում է Microsoft Windows օպերացիոն համակարգի 32 և 64 բիթային համակարգերի վրա և նախատեսված է պրոցեսսների մոնիթորինգի և ղեկավարման համար։

Բնութագիր
---------

Ծրագիրը ունակ է կատարել համակարգում առկա ցանկացած պրոցեսսների մոնիթորինգ։ Նրա միջոցով կարելի է ղեկավարել և կառավարել բոլոր պրոցեսսներ, համակարգի արագագործությանը և ստաբիլ աշխատանքի հասնելու համար։

Յուրաքանչյուր պրոցեսս կարելի է խմբագրել ձեռքով կամ ավտոմատ, ինչպես նաև ստանալ նրանց մասին մանրամասն տեղեկություն։ Ծրագիրը ունակ է որոշել պրոցեսսի առաջնահերթությունը, ինչպես նաև փոփոխել այն։ Ըստ օգտատիրոջ ցանկության կարելի է սահմանել առաջնահերթության պլան, ծրագրի հաջորդ մեկնարկի համար։

Ինչպես նաև ծրագրի օգնությամբ կարելի է անջատել անցանկալի պրոցեսսները, որոնք խանգարում են աշխատանքին և ծանրաբեռնում են հիշողությունը, ինչպես նաև զետեղել դրանք «սև ցուցակում», դրանով իսկ կասեցնել պրոցեսսների հետագա մեկնարկը։

Բացի դա, ծրագիրը ցուցադրում է թողարկված պրոցեսսների մանրամասն վիճակագրություն։ Բոլոր գործողությունները պահպանվու են իրադարձությունների մատյանում։

Process Lasso-ն օպտիմիզացված է ինչպես բազմամիջուկ, այնպես էլ մի միջուկանի մշակիչների համար։

Տես նաև
-------

* Process Explorer
* System Explorer
* Unlocker

Արտաքին հղումներ
----------------

* Process Lasso-ի պաշտոնական կայք
* "Կարգավորիչ․ Process Lasso Lite v.3.82.3". iXBT. 2010 թ․ մարտի 22. Արխիվացված է the original 2013 թ․ հունվարի 27-ին. Retrieved 2010 թ․ օգոստոսի 27. `{{cite web}}`: Unknown parameter `|dead-url=` ignored (`|url-status=` suggested) (help)
* Սերգեյ և Մարիա Բոնդարենկո (2010 թ․ մայիսի 24). "Process Lasso 3.84.3: պրոցեսսների ղեկավարում". 3DNews. Արխիվացված է the original 2010 թ․ հոկտեմբերի 15-ին. Retrieved 2010 թ․ օգոստոսի 27. `{{cite web}}`: Unknown parameter `|dead-url=` ignored (`|url-status=` suggested) (help)
* "Process Lasso (x32) 3.44.1". Hard'n'Soft. 2009 թ․ հունվարի 27. Արխիվացված է the original 2019 թ․ նոյեմբերի 25-ին. Retrieved 2010 թ․ սեպտեմբերի 20. `{{cite web}}`: Unknown parameter `|dead-url=` ignored (`|url-status=` suggested) (help)
**Pull & Bear**–ը իսպանական հագուստ և աքսեսուարներ արտադրող ընկերություն է։ Վաճառվում է ամբողջ աշխարհում, այդ թվում նաև Հայաստանում։ Իսկ 2011 թվականի սեպտեմբերից այն սկսել է վաճառվել նաև առցանց։

Խանութներ
---------

Pull & Bear–ի խանութը Իսպանիայում
Pull & Bear–ը ունի ավելի քան 872 խանութներ հետևյալ երկրներում՝ Մարոկկո, Եգիպտոս, Մեքսիկա, Կոլումբիա, Կոստա Ռիկա, Դոմինիկյան Հանրապետություն, Էկվադոր, Գվատեմալա, Հոնդուրաս, Սալվադոր, Պանամա, Չինաստան, Սաուդյան Արաբիա, Թուրքիա, Ինդոնեզիա, Ճապոնիա, Ղազախստան, Լիբանան, Հորդանան, Արաբական Միացյալ Էմիրություններ, Հարավային Կորեա, Ֆիլիպիններ, Սինգապուր, Թայլանդ, Օման, Կատար, Քուվեյթ, Բահրեյն, Իսպանիա, Ռուսաստան, Լեհաստան, Իտալիա, Ֆրանսիա, Պորտուգալիա, Հունաստան, Ռումինիա, Ուկրաինա, Հունգարիա, Կիպրոս, Բուլղարիա, Սլովենիա, Սլովակիա, Լիտվա, Խորվաթիա, Հայաստան, Իռլանդիա, Մալթա, Չեխիա, Բոսնիա և Հերցեգովինա, Սերբիա, Ալբանիա, Անդորա,Ադրբեջան, Էստոնիա, Վրաստան, Լատվիա, Մակեդոնիա, Մոնտենեգրո, Միացյալ Թագավորություն։

Ծանոթագրություններ
------------------

1. ↑  պաշտոնական կայքը
2. ↑  "Արխիվացված պատճենը". Արխիվացված է the original 2016 թ․ ապրիլի 19-ին. Retrieved 2015 թ․ օգոստոսի 18. `{{cite web}}`: Unknown parameter `|dead-url=` ignored (`|url-status=` suggested) (help)
**«Քիր ու Ախպեր» ամրոց** («Աղջիկ-տղի» բերդ, «Քույր-եղբոր» բերդ), ամրոց Լոռու մարզի Ձորագյուղ գյուղում։ Ընդգրկված է Ձորագյուղի պատմության և մշակույթի անշարժ հուշարձանների ցանկում։

Պատմություն
-----------

«Քիր ու Ախպեր» ամրոցը գտնվում է Ձորագյուղ գյուղից հյուսիս, Ձորագետի էլեկտրակայանի մոտ, Ձորագետի աջ և ձախ ափերին, 2 ժայռերի կատարների վրա։ Թեև թվագրվում է 10-13-րդ դարեր, սակայն որպես դիտակետ-ամրոց ծառայել է դեռևս հնագույն ժամանակներից։ Ամրոցի տարածքից հսկվել են կիրճի եզրերով անցնող ճանապարհներն ու գետը։ Գտնվում է ավերակ վիճակում։ Ժայռերի վրա երևում են բերդապարսպի շարվածքի մնացորդներ։
Տեղանքն ուսումնասիրված չէ։  

Ամրոցի անվանման հետ կապված կա մի ավանդազրույց, որը պատմում է իշխանական ծագում ունեցող երիտասարդի և նրա քրոջ մասին, ովքեր իրենց ռազմական կարողությունները ստուգելու համար ժայռերի բարձր գագաթներին կառուցել են ամրոցներ և մենամարտել իրար հետ՝ ցուցադրելով զենքերի օգտագործման իրենց հմտությունները։

Ծանոթագրություններ
------------------

1. 1 2  Wiki Loves Monuments monuments database — 2017.
2. ↑  "ՀՀ Մշակույթի նախարարություն, «Պատմամշակութային արգելոց-թանգարանների և պատմական միջավայրի պահպանության ծառայություն» ՊՈԱԿ, Քիր ու Ախպեր ամրոց". Արխիվացված է the original 2015 թ․ հոկտեմբերի 21-ին. Retrieved 2014 թ․ նոյեմբերի 11. `{{cite web}}`: Unknown parameter `|dead-url=` ignored (`|url-status=` suggested) (help)
**QSI միջազգային դպրոց**, Միջազգային դպրոց Հայաստանի Երևան քաղաքում։ Դպրոցը գործում է բոլոր ազգությունների 3-18 տարեկան երեխաների համար։ Երևանի QSI միջազգային դպրոցը հիմնադրվել է 1995 թվականին։ 2012-2014 ուսումնական տարիների ընթացքում դպրոցում սովորել է 158 աշակերտ, ինչպես նաև 35 լրիվ դրույքով և 5 կես դրույքով աշխատող դասախոսներ։

Դպրոցի ուսուցումը անգլերեն լեզվով է։ Դպրոցի աշակերտները ուսումնասիրում են տարբեր առարկաներ՝ մաթեմատիկա, գիտություն, սոցիալիզմ, ֆիզկուլտուրա, համակարգիչ, արվեստի պատմություն և երաժշտություն։ Դպրոցը ունի լեզվական թեքում և դպրոցի աշակերտները կարող են ուսումնասիրել հայերեն, ռուսերեն, անգլերեն, գերմաներեն և ֆրանսերեն լեզուները։

Դպրոցում գործում են նաև լրացուցիչ խմբակներ՝ ֆուտբոլ, բասկետբոլ, կարատե, պար և այլն։ Դպրոցը ունի Ամերիկայի Միացյալ Նահանգների հովանավորությունը և լիցենզավորված է Հայաստանի կառավարության կողմից։ Դպրոցը ավարտելուն պես շրջանավարտների 90 %-ը նախընտրում են ուսումը շարունակել Հայաստանից դուրս (Ամերիկայի Միացյալ Նահանգներ, Միացյալ Թագավորություն, Գերմանիա, Ավստրիա, Ֆրանսիա, Ռուսաստան), իսկ մյուս 10 %-ը մնում են Հայաստանում։

Ծանոթագրություններ
------------------

1. ↑  "Երևանի QSI միջազգային դպրոցի հիմնադրում և զարգացում". Արխիվացված է the original 2015 թ․ հոկտեմբերի 3-ին. Retrieved 2015 թ․ սեպտեմբերի 30. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Երևանի QSI միջազգային դպրոցի պաշտոնական կայքը Archived 2015-08-29 at the Wayback Machine.
* Երևանի QSI միջազգային դպրոցի մասին (ռուս.)
* Տեղեկությունների դպրոցի հիմնադրման պատմության մասին Archived 2016-03-04 at the Wayback Machine. (անգլ.)
«**Swinging on a Star**», ամերիկյան հանրաճանաչ երգ, որը գրել են կոմպոզիտոր Ջեյմս վան Հյուզենը և երգահան Ռալֆ Բլեյնը։ Առաջին անգամ այն կատարել է Բինգ Քրոսբին («The Williams Brothers» վոկալ քառյակի մասնակցությամբ) «Գնա քո ճանապարհով» (1944) երաժշտական ֆիլմում։

Ֆիլմում դժվար դաստիարակվող դեռահասներից մեկը խոստովանում է, որ ընդհանրապես չի ցանկանում դպրոց գնալ։ Ի պատասխան դրան՝ գլխավոր հերոսը՝ Օ'Մելլին երգում է խրատական երգ, որտեղ կատակով ուրվագծում է մի կողմից ծույլերին սպասվող հեռանկարը, մյուս կողմից՝ աշխատասեր և ինքնուրույն երեխաներին սպասվող «աստղային» ճակատագիրը։ Երգի վերջում ասվում է․ «Ոչ բոլոր կապիկներն են կենդանաբանական այգում, նրանցից մի քանիսին հանդիպում ես ամեն օր։ Այնպես որ, տես, ամեն ինչ կախված է քեզանից. դու կարող եք ավելի լավը դառնալ, քան հիմա, կարող ես ճոճվել աստղի վրա»։

«Swinging on a star» երգը, ինչպես և նույն ֆիլմի մյուս երգը՝ «Silent Night», դարձել են Բինգ Քրոսբիի հիթերը։ «Swinging on a Star» երգը 1944 թվականին 9 շաբաթ ամերիկյան երգերի վարկանիշում զբաղեցրել է 1-ին հորիզոնականը։ 1945 թվականի մարտին «Լավագույն երգ» անվանակարգում արժանացել է «Օսկարի»։ 2002 թվականին երգը ընդունվել է «Գրեմմի» մրցանակաբաշխության փառքի սրահ։

Հոր դերի համար Քրոսբին ստացել Է «Օսկար» մրցանակ «Տղամարդու լավագույն դերակատարում» անվանակարգում։

Երգը ձայնագրվել է ավելի քան 200 անգամ։ Ամերիկյան կինոարվեստի ինստիտուտը երգը (1944 թվականի «Գնա քո ճանապարհով» ֆիլմի տարբերակը) տեղադրել է ամերիկյան կինոֆիլմերի հարյուր լավագույն երգերի ցանկի 37-րդ հորիզոնականում։

Ծանոթագրություններ
------------------

1. ↑  ISWC-Net
2. 1 2  *Hans Hotter* Hans Hotter: Memoirs. — UPNE, 2006. — С. 185—. — ISBN 978-1-55553-661-9
3. ↑  And all the monkeys aren’t in the zoo / Every day you meet quite a few / So you see, it’s all up to you / You could be better than you are / You could be swinging on a star.
4. ↑  *Michael Pitts; Frank Hoffmann; Dick Carty* The Rise of the Crooners: Gene Austin, Russ Columbo, Bing Crosby, Nick Lucas, Johnny Marvin and Rudy Vallee. — Scarecrow Press, 2001. — С. 113—. — ISBN 978-1-4617-0712-7
5. 1 2  *Steve Sullivan* Encyclopedia of Great Popular Song Recordings. — Rowman & Littlefield Publishers, 2017. — С. 186—. — ISBN 978-1-4422-5449-7
6. ↑  *Dan Coates* Decade by Decade 1940s: Ten Years of Popular Hits Arranged for EASY PIANO. — Alfred Music. — С. 115—. — ISBN 978-1-4574-2966-8
7. ↑  *Jack Batten* Oscar Peterson: The Man and His Jazz. — Tundra, 2012. — С. 96—. — ISBN 978-1-77049-362-9
8. ↑  *David Thomson* "Have You Seen. . . ?". — Knopf Doubleday Publishing Group, 2008. — С. 330—. — ISBN 978-0-307-27052-8
9. ↑  *Philip Furia* American Song Lyricists, 1920-1960. — Gale Group, 2002. — ISBN 978-0-7876-6009-3
10. ↑  "AFI's 100 Greatest American Movie Music". American Film Institute. 2004 թ․ հունիսի 22. Արխիվացված from the original on 2016 թ․ մարտի 6. Retrieved 2020 թ․ հունվարի 9.
Քթի ճարպային արտազատուկ
**Քթի ճարպային արտազատուկ**, քսուք/յուղ, որը հեռացվում է մարդու քթի մակերեսից։ Քթի արտաքին մասի կողմնային ծալքի ծակոտիները (որտեղ քիթը միանում է դեմքին) ստեղծում և պահպանում են ավելի շատ յուղ և ճարպ, քան մարդու մարմնի այլ հատվածների ծակոտիները, այն փոքր քանակությամբ ճարպի կամ յուղի մատչելի աղբյուր է։

Քիմիական կառուցվածք
-------------------

Քթի ճարպն արտադրվում է ճարպագեղձերով, այն ունի բարդ կազմություն, որով տարբերվում է էպիդերմիսի լիպիդներից, որոնք հայտնաբերվել են մարդու մարմնի ցանկացած մասում, օրինակ՝ սկվալենը և մոմի եթերները հայտնաբերվում են միայն ճարպի մեջ։ Տրիգլիցերիդները և ճարպաթթուները, միասին վերցրած, գերակշռող մեծամասնություն են (57,5%), որին հաջորդում են մոմի եթերները (26%) և սկվալենը (12%)։ Ամենաքիչ լիպիդը խոլեստերինն է, որն իր էսթերներով ընդհանուր լիպիդների 4,5%-ն է։

Այլ կիրառումներ
---------------

Հաղորդվում է, որ քթի ճարպային արտազատուկը նպաստում է երկարակեցությանը։ Այն կարելի է օգտագործել օպտիկական մակերեսների քերծվածքները նվազագույնի հասցնելու համար։ Աստղադիտարանը պնդում է, որ քթի քսուքն օգտագործվել է հաղորդման աստղադիտակներում մոլորված լույսի և անդրադարձումները նվազեցնելու համար, նախքան վակուումային հակառեֆլեկտիվ ծածկույթների ստեղծումը։ Հակառեֆլեկտիվ հատկությունները մասամբ պայմանավորված են նրանով, որ քթի ճարպային արտազատուկը լցնում է փոքր ճեղքերն ու քերծվածքները և ձևավորում է հարթ, փայլեցված մակերես։ Նույն ազդեցությունն է թողնում փոքր-ինչ մաշված մետաղադրամների վրա՝ ակնհայտ մաշվածության աստիճանը բարելավելով։

Քթի քսուքը հաճախ առաջարկվում է որպես ձկնորսական լաստանավերի քսանյութ։

Քթի քսուքն ունի մեղմ հակափրփրեցնող հատկություն և կարող է օգտագործվել նոր թափված գարեջրի կամ զովացուցիչ ըմպելիքների հետքի անցկացման նպատակով։ Քթի քսուքը մատով սրբելը, այնուհետև փրփուրին դիպչելը կամ խառնելը հանգեցնում է նրան, որ այն արագորեն լուծվում է։

Ավանդական բժշկության գրքում առաջարկվում է այն օգտագործել ճաքճքված շուրթերի համար։

Ծանոթագրություններ
------------------

1. 1 2  "photonotes.org". Արխիվացված է the original 2016 թ․ մարտի 4-ին. Retrieved 2023 թ․ օգոստոսի 22.
2. ↑  Zirin, Harold. *Astrophysics of the Sun*, Cambridge University Press (1988), p. 34
3. ↑  pcgs.com
4. ↑  McNally, Tom (1997). *The complete Book Of Fly Fishing*. P 20: McGraw-Hill. ISBN 9780070456389.`{{cite book}}`: CS1 սպաս․ location (link)
5. ↑  Hartley, J.R.; Russell, Michael (1992). *Fly Fishing, Memories of Angling Days, by J.R. Hartley*. London: Stanley Paul. ISBN 9780091751920.
6. ↑  Bernstein, Joshua M. "Why Does Nose Grease Tame Beer Foam?" CHOW, April 3, 2008. Retrieved November 21, 2014. Archived November 29, 2014, at the Wayback Machine.
7. ↑  Tkac, Deborah (1990). *The Doctor's Book of Home Remedies: Thousands of Tips and Techniques Anyone Can Use to Heal Everyday Health Problems (Hardcover)*. Rodale. p. 134. ISBN 0-87857-873-0.
**«The Diary of Jane»** (հայ․՝ «Ջեյնի օրագիրը»), Բրեյքինգ Բենջամին խմբի «Phobia» ալբոմի առաջին սինգլը։

Սինգլը սկսեց ակտիվորեն բարձր հորիզոնականներ զբաղեցնել հիթ-շքերթներում թողարկմանը հաջորդող առաջին շաբաթը։ Այն տասնհինգ շաբաթ մնաց «Billboard Hot 100» հիթ-շքերթում։ 2006 թվականի հունիսին երգը հնչում էր գրեթե հարյուր ամերիկյան ռադիոկայաններում։ «Phobia»-ն դարձավ Hollywood Records լեյբլի գոյության պատմության մեջ ամենաշատ վաճառվող ալբոմը, նույնիսկ այդ ցուցանիշներով գերազանցելով հանրահայտ Քուինին։

«The Diary of Jane»-ը օգտագործվել է «Քայլ առաջ 2. Փողոցներ» ֆիլմում (Չեյզը պարում է երգի տակ)։ Նաև ներկայացվել է NASCAR 07 համակարգչային խաղում, դարձել է բեռնվող երգ Rock Band-ում և Rock Band 2-ում։

«Phobia» ալբոմում որպես վերջին թրեք տեղադրված է երգի ակուստիկ տարբերակը։ Ակուստիկ տարբերակում գործիքները կիթառից և հարվածայիններից փոխված են դաշնամուրի, ջութակի և թավջութակի։

Տեսահոլովակ
-----------

Տեսահոլովակի գործողությունները տեղի են ունենում առանձնատանը և նրա բակում։ Ջեյն անունով աղջիկը արթնանում է լոգարանում։ Նա նայում է հայելուն. այնտեղ չկա նրա արտացոլանքը։ Նա սկսում է վազել տանը՝ հայելիներ փնտրելով։ Հայտնվում է մի սենյակում, որտեղ բազմաթիվ հայելիներ կան։ Գործողությունները ավարտվում են նրանով, որ խմբի սոլիստ Բեն Բեռնլին կանգնում է Ջեյնի գերեզմանի մոտ և նրա օրագրում վարդ է դնում։

Բեն Բեռնլիի խոսքերով, տեսահոլովակի իմաստն այն է, որ աղջիկը քնել է լոգարանում և խեղդվել։

Հիթ-շքերթներ
------------

| Հիթ-շքերթ (2006) | Ամենաբարձրդիրք |
| --- | --- |
| U.S. *Billboard* Hot 100 | 50 |
| U.S. *Billboard* Pop 100 | 46 |
| U.S. *Billboard* Alternative Songs | 4 |
| U.S. *Billboard* Mainstream Rock Tracks | 2 |

Ծանոթագրություններ
------------------

1. ↑  "The Diary Of Jane - Breaking Benjamin (Billboard Chart Performance)". billboard.com.
2. ↑  "Breaking Benjamin Behind The Wheel - Music Feature at IGN". IGN.com. 2006 թ․ օգոստոսի 30. Արխիվացված է the original 2012 թ․ մարտի 31-ին. Retrieved 2016 թ․ հոկտեմբերի 31.
3. ↑  "Rock Band Weekly: Alice in Chains, Breaking Benjamin, Just Kait, Kula Shaker". joystiq.com. 2009 թ․ սեպտեմբերի 25.

Արտաքին հղումներ
----------------

* Տեսահոլովակը ՅուԹյուբում
* Բրեյքինգ Բենջամին խմբի պաշտոնական կայքը
**Ադրբեջան թանգարան** (պարս.՝ موزه آذربایجان), Իրանի հյուսիս-արևմուտքի ամենամեծ հնագիտական թանգարանն է։ Թանգարանը գտնվում է Իրանի Արևելյան Ադրբեջանում` Թավրիզում, ստեղծվել է 1958 թվականի ապրիլին։

Թանգարանը բաղկացած է երեք խոշոր սրահներից, կողային բակից, գրասենյակային սենյակներից և գրադարանից։ Այն հիմնականում պարունակում է Իրանական Ադրբեջանում պեղումներից հայտնաբերված առարկաներ , ինչպես նաև որոշ արվեստի գործեր և արվեստագետների քանդակներ։ Նրա գրադարանը պարունակում է ավելի քան 2500 գիրք՝ ինչպես ձեռագիր, այնպես էլ տպագիր, պատմության, հնագիտության, արվեստի և իրանական մշակույթի մասին:։

Գողություն
----------

2013 թվականի մայիսի 7-ին Ադրբեջանի թանգարանից գողացել են Սասանյանների ժամանակին պատկանող հինգ արծաթյա ափսե։ 2013 թվականի նոյեմբերին իրանական ոստիկանությունը ձերբակալել է գողերին, սակայն նրանք չեն կարողացել հետ բերել գողացված իրերը։

Պատկերասրահ
-----------

* Հավաքածուներ
* Թանգարանի 1-ին հարկԹանգարանի 1-ին հարկ
* 
* 
* 
* 
* 
* 
* 
* 
*

Ծանոթագրություններ
------------------

1. ↑  Azerbaijan Museum
2. 1 2  Tabriz, Azerbaijan Museum
3. ↑  Azerbaijan Museum
4. ↑  "سرقت از موزه تبریز | خبر فارسی".
5. ↑  "سارق موزه آذربایجان دستگیر شد ولی خبری از اشیای تاریخی مسروقه نیست| پایگاه فرهنگی اطلاع رسانی آناج | Anaj.ir". Արխիվացված է the original 2013 թ․ դեկտեմբերի 1-ին. Retrieved 2013 թ․ նոյեմբերի 30.
**Samsung Galaxy S5** (SM-G900F, SM-G900H), սմարթֆոն հինգերորդ սերնդի Galaxy S, թողարկել է Սամսունգ ընկերությունը 2014 թվականի փետրվարի 25-ին Բարսելոնա քաղաքում Mobile World Congress (MWC) ցուցահանդեսում։ Վաճառքի է հանվել 125 երկրներում
, 2014 թվականի ապրիլի 11։

Իր նախորդից Samsung Galaxy S4 այս մոդելը տարբերվում է թիկունքի վահանակի նոր դիզայնով, ավելի մեծ էկրանով, և նոր առանձնահատկություններով, 16 մեգապիքսելանոց հիմնական տեսախցիկով, մատնահետքերի սկաներով, ինչպես նաև նոր ծրագրային ապահովմամբ։ Մոդելը նաև ստացել է խոնավապաշտպանության և ջրադիմացկության սերտիֆիկատ։

Արտաքին դիզայնը
---------------

Մոդելի դիզայնը նման է իր նախորդի դիզայնին, որոշ փոփոխություններով։ Galaxy S5 հասանելի է չորս տարբեր (սև, սպիտակ, ոսկե և կապույտ) գույներով։ Էկրանի անկյունագիծը 5, 1 դյույմ է, չափերն են 142 × 72․5 մմ, հաստությունը 8․2 մմ։

Տեխնիկական տվյալները
--------------------

### Սարքավորման դրույթը

Սմարթֆոնը ունի չորս միջուկանի Qualcomm Snapdragon 801 պրոցեսոր, 2․5 ԳՀց հաճախությամբ։ Adreno 330 գրաֆիկական արագացուցիչով, UltraHD 4K աջակցությամբ։ Օպերատիվ հիշողությունը կազմում է 2 ԳԲ (32-բիթանոց երկալիքային 933 ՄՀց LPDDR3 (14.9 ԳԲ/վ)։ Ապարատը ունի 16 ԳԲ մշտական ներքին հիշողություն (հասանելի է մոտավորապես 7․5 ԳԲ), ինչպես նաև կա microSD-քարտի դաշտ (մինչև 128 ԳԲ)։ Կա Wi-Fi 802.11 a/b/g/n/ac, NFC, Bluetooth 4.0, USB 3.0, կապի հնարավորություն, նաև սմարթֆոնը հնարավոր է օգտագործել, որպես հեռակառավարման վահանակ։ Մարտկոցը-2800 միլիամպեր ժամում։

Ճիշտ այնպես ինչպես և նախորդ մոդելներում Samsung Galaxy S III և S4 օգտագործվում է էկրան Super AMOLED HD տեխնոլոգիայով։ Հեռախոսի էկրանը հնարավորություն ունի ցուցադրել պիքսելների խտությունը 432 ppi (պիքսել դյույմում)։

Պաշտպանիչ ապակի-Gorilla Glass 3։

Հիմնական տեսախցիկը 16 մեգապիքսելանոց է, 4К վիդիո ձայնագրության հնարավորությամբ (30ն/վ) և 2․1 մեգապիքսելանոց (1920х1080 լայն անկյուն ունեցող տեսապակիով)։

Ծրագրային ապահովում
-------------------

Samsung Galaxy S5 օպերացիոն համակարգը Android 4.4.2 «KitKat» տարբերակն է, Samsung TouchWiz ինտերֆեյսով։ Հայտնի է, որ Galaxy S5 ստացել Android նոր թարմացում, մինչև Android 6.0.1 Marshmallow տարբերակը։

Ծանոթագրություններ
------------------

1. ↑  "Samsung Galaxy S5 — Full phone specifications" (in անգլերեն). GSMArena. Retrieved 2014 թ․ մարտի 9.
2. ↑  "Флагманский смартфон Samsung Galaxy S5 поступил в продажу в 125 странах мира". Ferra.ru. 11 апреля 2014. Արխիվացված է the original 2014 թ․ դեկտեմբերի 27-ին. Retrieved 2014 թ․ դեկտեմբերի 26.
3. 1 2  "Представлен смартфон Samsung Galaxy S5". iXBT. 25 февраля, 2014. Արխիվացված է the original 2014 թ․ մարտի 9-ին. Retrieved 2014 թ․ մարտի 9.
4. ↑  "Samsung Galaxy S5 | Samsung | Corning Gorilla Glass". www.corning.com. Արխիվացված է the original 2016 թ․ օգոստոսի 22-ին. Retrieved 2016 թ․ օգոստոսի 15.
5. ↑  "Пятёрка за старания: обзор Samsung Galaxy S5". Ferra.ru. 3 апреля 2014. Արխիվացված է the original 2014 թ․ դեկտեմբերի 27-ին. Retrieved 2014 թ․ դեկտեմբերի 26.

Արտաքին հղումներ
----------------

* Samsung UNPACKED 2014 Episode 1 — Презентация Galaxy S5 (անգլ.)
* Полный обзор Samsung GALAXY S5։ новый флагман Android (рус.) hi-tech.mail.ru (13 марта 2014)
**Քեթի Մաճավարիանի** (վրաց.՝ ქეთევან მაჭავარიანი, 1972, դեկտեմբերի 28, Սաչխերե), վրացի ռեժիսոր, սցենարիստ։

Կենսագրություն
--------------

Քեթի Մաճավարիանին ծնվել է 1977 թվականին, Սաչխերեի շրջանի Սաչխերե քաղաքում։ 1995 թվականին ավարտել է Թբիլիսիի պետական համալսարանի գեղարվեստի ֆակուլտետը, 2002 թվականին՝ Կինոյի և թատրոնի պետական ինստիտուտի կինոյի ֆակուլտետը։ 2005-2006 թվականներին Իտալիայի Արտաքին գործերի նախարարության կրթաթոշակով պրակտիկա է անցել իտալական RAI պետական հեռուստաընկերությունում։

Նկարահանել է մի քանի կարճամետրաժ ֆիլմեր, աշխատել հեռուստածրագրերի ռեժիսոր և պրոդյուսեր, եղել լիամետրաժ ֆիլմերի ռեժիսորի ասիստենտ։ 2007-2009 թվականներին աշխատել է «Անկախ կինոնախագիծ» կինոստուդիայում, 2009 թվականից «Վրացֆիլմ» կինոստուդիայի նախագծերի ղեկավար և գործադիր պրոդյուսեր։

Ֆիլմեր
------

* Մերի (2003)
* Ապակու կտոր (2003)
* Աղի պես ճերմակ (2011)

**Որպես սցենարիստ**

* Մերի (2003)
* Ապակու կտոր (2003)
* Աղի պես ճերմակ (2011)

Ծանոթագրություններ
------------------

1. ↑  "Քեթի Մաճավարիանիի մասին «Ոսկե ծիրան» ՄԿՓ կայքում". Արխիվացված է the original 2016 թ․ մարտի 4-ին. Retrieved 2015 թ․ հոկտեմբերի 26.
2. ↑  Քեթի Մաճավարիան(չաշխատող հղում)
**Rok Kiss** (Հանգըլ 록키스), Հարավկորեական տղաների խումբ, բաղկացած չորս անդամից։ Rok Kiss խմբի պաշտոնական դեբյուտը տեղի է ունեցել 2014 թվականի հուլիսի 4-ին կորեական Show Champion հեռուստածրագրի շրջանակներում։

Անդամներ
--------

Rok KISS խումը բաղկացած է չորս անդամից, Կունը խմբի առաջնորդն է նրա իրական անունը Կիմ Ին Գուն է (Հանգըլ 김 인근), Սուն իրական անունը Բանգ Հիոբ (Հանգըլ 방협), Կանի իրական անունը Կիմ Ջոնգ Վու (Հանգըլ 김 정우) և Վու իրական անունը Կիմ Բյոնգ Վու (Հանգլ․김 병효)։ Մինչև երաժշտությամբ զբաղվելը չորս մասնակիցները աշխատում էին որպես մոդելներ։

Կարիերա
-------

### Կուն

Կիմ Ին Գունը Rok KISS խմբի առաջնորդն է, ծնվել է 1983 թվականի, եղել է կորեական հայտնի երգիչների մարզիչը ինչպես Ռայնը, Շին Հյե Սունգը և Նիկոլը (KARA խմբից)։ Կունը մեծ բարձունքների է հասել կորեական հայտնի շատ շոուներում, նաև եղել է հայտնի շատ խանութների մոդել ինչպիսինք են GUESS կամ GQ խանութները։

### Վու

Կիմ Բյոնգ Վու, ծնվել է 1983 թվականին, խմբի մարմնամարզիկն է։ Նա նույնպես հասել է երաժշտական մեծ բարձունքների նա նաև ինտերնետ խանութներում աշխատում էր որպես մոդել։

### Սուն

Բանգ Հյոբ, ծնվել է 1987 թվականին, նա խմբի դրամատիկ անդամն է, ով խաղում է կորեական տարբեր ֆիլմերում։ Նա նկարահանվում է կորեական երգիչների տեսահոլովակներում, ինչպիսինն է Wax-ի «I want to fall in lov*e»* երգը կամ Lee Seung Hwan-ի «A reques» երգը։

### Կան

Կիմ Ջենգ Վու, ծնվել է 1984 թվականին, նա խմբի ամենից տաղանդավորն է բացի երգելուց ու պարելուց նա նաև նվագում է կիթառ և դաշնամուր։ Նա աշխատում է որպես մոդել Men’s Health խանութի համար։

Պաշտոնական դեբյուտ
------------------

Rok KISS խմբի պաշտոնական դեբյուտը տեղի է ունեցել Show Champion հեռուստածրագրի շրջանակներում MBC ընկերությունում։ Նրանք սկզբնական շրջանում ցանկանում էին դեբյուտը կատարել SBS ընկերության հեռուստածրագրեր The Show-ում կամ Inkigayo-ում։ Սակայն Կորեայում նրանք ունեցան որոշ տարաձայնություններ կապված Ճապոնիայի երկրպագուների հետ և նրանք որոշում են դեբյուտ կատարել MBC ըներությունում, որպեսզի հասանելի լինի նաև ճապոնացիներին։

Ծանոթագրություններ
------------------

1. ↑  "Արխիվացված պատճենը". Արխիվացված է the original 2015 թ․ հունիսի 14-ին. Retrieved 2017 թ․ օգոստոսի 21.
2. ↑
3. ↑
4. ↑
Քեննեթ Ջեյմս (Քեն) Թոփալյան (անգլ.՝ Kenneth James (Ken) Topalian, հուլիսի 5, 1963(1963-07-05), Pawtucket, Փրովիդենս շրջան, Ռոդ Այլենդ, ԱՄՆ), ամերիկահայ բոբսլեյիստ (ղեկասահնակորդ), 1994 թվականի ձմեռային օլիմպիական խաղերի մասնակից, ներկայացրել է Հայաստանը։ Ջո Ալմասյանի հետ առաջին մարզիկներն են եղել, որոնք Հայաստանը ներկայացրել են Օլիմպիական խաղերում։

Կենսագրություն
--------------

Քեն Թոփալյանը ծնվել է 1963 թվականի հուլիսի 3-ին ԱՄՆ-ի Փոթաքեթ քաղաքում։ Ավագ դպրոցում զբաղվել է արգելավազքով, բայց դադարել է հանդես գալ, երբ ընդունվել է Ռոդ Այլենդի համալսարան։ Աշխատել է Փոթաքեթում՝ ավտոտեխսպասարկման կայանում։

1992 թվականին ընկերոջ՝ Ջո Ալմասյանի հետ թիմ է կազմել՝ Լիլեհամերի ձմեռային օլիմպիական խաղերում Հայաստանի հավաքականի կազմում բոբսլեյի մրցումներին մասնակցելու համար։ Նրանց ոգեշնչել է նախկին սահնակորդ Փոլ Վարադյանը, ով ճանաչում էր Թոփալյանին և Ալմասյանին Հայաստանի երիտասարդական ֆեդերացիայի Պրովիդենսի մասնաճյուղից։

1992 թվականի վերջից Թոփալյանն ու Ալմասյանը ուրբաթ օրերը գնում էին Լեյք Փլեսիդում գտնվող օլիմպիական ուսումնամարզական կենտրոն, որտեղ հանգստյան օրերին մարզվում էին ամերիկացի բոբսլեյիստ Ջիմ Հիկիի ղեկավարությամբ։ Նրանք բոբ էին վարձակալել 1600 դոլարով։

Նրանք Հայաստանի հավաքականում խաղալու թույլտվություն են ստացել Օլիմպիական խաղերի մեկնարկից երկուսուկես շաբաթ առաջ։ Մրցաշարում զբաղեցրել են 36-րդ տեղը՝ չորս մրցավազքի հանրագումարում ցույց տալով 3 րոպե 39,81 վայրկյան արդյունք՝ 9 վայրկյան զիջելով հաղթողներ Գուստավ Վեդերին և Դոնատ Ակլինին՝ Շվեյցարիայից։

Օլիմպիական խաղերից հետո Թոփալյանն ու Ալմազյանն չեն մասնակցել մրցաշարերի։ Հետագայում Թոփալյանը զբաղվել է ձեռներեցությամբ, Ռոդ Այլենդում ուներ մի քանի ավտոսրահներ և մեքենաների վերանորոգման արհեստանոցներ։

Ընտանիք
-------

Ամուսնացած է։ Ունի երեք երեխա։

Ծանոթագրություններ
------------------

1. 1 2  Sports-Reference.com
2. 1 2  "Ken Topalian". *Olympedia*. Retrieved 2022 թ․ հունվարի 29.
3. ↑  Evans, Hilary; Gjerde, Arild; Heijmans, Jeroen; Mallon, Bill; et al. "Joe Almasian Olympic Results". Olympics at Sports-Reference.com.
4. ↑  "Westford man's Olympic experience was one remarkable journey". *Lowell Sun*. Retrieved 2022 թ․ հունվարի 29.
5. ↑  "Olympic Flame Still Burns with Almasian". *Armenia Weekly*. Retrieved 2022 թ․ հունվարի 29.
6. 1 2 3 4 5  "Olympedia – Ken Topalian". *www.olympedia.org*. Արխիվացված է the original 2021 թ․ հուլիսի 11-ին. Retrieved 2020 թ․ դեկտեմբերի 19. `{{cite web}}`: Unknown parameter `|deadlink=` ignored (`|url-status=` suggested) (help)
7. 1 2  Tom Vartabedian (2013 թ․ փետրվարի 4). "Hitching a Ride on Dreams and a Prayer". *The Armenian Weekly* (in ամերիկյան անգլերեն). Արխիվացված է the original 2021 թ․ մարտի 14-ին. Retrieved 2020 թ․ դեկտեմբերի 19. `{{cite web}}`: Unknown parameter `|deadlink=` ignored (`|url-status=` suggested) (help)
8. ↑  "Olympedia – Two, Men". *www.olympedia.org*. Արխիվացված է the original 2020 թ․ դեկտեմբերի 1-ին. Retrieved 2020 թ․ դեկտեմբերի 19. `{{cite web}}`: Unknown parameter `|deadlink=` ignored (`|url-status=` suggested) (help)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Olympic Channel · ՄՕԿ |

 |
**Քեյփ Բրետոն** (անգլ.՝ Cape Breton Island, ֆր.՝ Île du Cap-Breton, գաել.՝ Eilean Cheap Bhreatainn), կղզի Նոր Շոտլանդիա թերակղզուց հյուսիս-արևելք (բաժանված է Կանսոյի նեղուցով) և Արքայազն Էդուարդի կղզուց արևելք, Սուրբ Լավրենտիոս ծոցում։ Միկմակների լեզվով կղզին կոչվում է *Unama'kik* — «*Մառախուղների երկիր*»։ Վարչականորեն այն պատկանում է Նոր Շոտլանդիայի նահանգին և բաժանված է չորս մունիցիպալիտետների։

Աշխարհագրություն
----------------

Կղզու քարտեզը
Կղզու տարածքը 10 311 կմ² է (18-րդ տեղը Կանադայում, 75-րդ տեղը աշխարհում), կղզու կենտրոնական մասում կա Բրա դ'Օր լիճ-ծովալճակը, որի տարածքը, կախված մակընթացությունից, կազմում է 932-1099 կմ²։ Ամենաբարձր կետը Ուայտ Հիլլ լեռն է՝ ծովի մակարդակից 532 մ բարձրության վրա։ Լեռան լանջերը ծածկված են տայգայով, երկրաբանորեն Քեյփ Բրետոնը բաղկացած է բյուրեղային ապարներից, իսկ ափամերձ հատվածը խիստ կտրատված է։

Կղզու հյուսիսային մասում գտնվում է Քեյփ Բրետոն Հայլենդս ազգային պարկը, որի մեծ մասն ընկած է Քեյփ Բրետոն սարահարթում։ Այգում ներկայացված են Կանադայի հյուսիսի և հարավի բուսական և կենդանական աշխարհները։

Կլիման միջին օվկիանոսային է։ Փետրվարի ջերմաստիճանը -6,5 °C է, հուլիս-օգոստոս ամիսներին՝ + 17- + 18 °C, միջին տարեկանը՝ մոտ + 5,5 °C: Տեղումները տարեկան մոտ 1500 մմ, ձմռանը` ձյուն կամ (ավելի հաճախ) անձրև, ամռանը` անձրև։

Բնակչություն
------------

Բնակչությունը՝ 135 974 մարդ(2011)։ 95 % բնակիչները՝ սպիտակամորթ, 3,6 %՝ միկմակներ, բնակչությունը հիմնականում անգլերեն խոսող է։ 47,3 %-ը՝ կաթոլիկներ են, 22,1 % բողոքականներ, 2,65 % ոչ կրոնական։

Պատկերասրահ
-----------

* 
* 
* 
*

Ծանոթագրություններ
------------------

1. ↑  Կաղապար:Книга:География
2. ↑  "About the Bras d'Or Lake". Արխիվացված է the original 2010 թ․ մարտի 30-ին. `{{cite web}}`: Unknown parameter `|deadlink=` ignored (`|url-status=` suggested) (help)
3. ↑  *Кейп-Бретон* հոդվածը Սովետական մեծ հանրագիտարանում
4. ↑  "Facts About Canada — Lakes". Արխիվացված է the original 2013 թ․ հունվարի 15-ին. Retrieved 2009 թ․ փետրվարի 27. `{{cite web}}`: Unknown parameter `|deadlink=` ignored (`|url-status=` suggested) (help)
5. ↑  klimadiagramme.de: Sydney
6. ↑  *Table from Statistics Canada* (Census Profile, 2011 Census)
7. ↑  Statistics Canada

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · GeoNames |
|  |
| Բառարաններ և հանրագիտարաններ | Բրիտանիկա (11-րդ) · Բրիտանիկա · Բրոքհաուսի և Եփրոնի · Կանադական · Մեծ կատալոնական · Մեծ նորվեգական · Մեծ նորվեգական |
|  |
| Չափորոշչային վերահսկողություն | BNF: 11934383s · GND: 4085144-8 · LCCN: n80148009 · NLG: 143903 · VIAF: 151207864 · WorldCat VIAF: 151207864 |

 |